****

**По пътя на Римското наследство в хотел HOT SPRINGS MEDICAL & SPA 4\*\*\*\*+ в село Баня!**



  

**Дати:** по избор

**Новият дом на минералната вода Hot Springs Medical & Spa Hotel се намира в спа курорт Баня. В полите на три величествени планини (Рила, Пирин, Родопи) в красивата Разложка котловина и до най-големия ски курорт на Балканите- Банско.  
Чисти минерални извори познати от векове  
Местни легенди все още разказват за римски легионери, които след тежки битки са идвали тук, за да се възстановят с помощта на лечебната минерална вода. Днес ние с гордост продължаваме вековната традиция.**

**Хотелът, в който времето сякаш спира, за да ти дари истинска почивка по всяко време на годината.**

**ЦЕНИ НА ТУРИСТ ПРИ ДВОЙНО НАСТАНЯВАНЕ с включена закуска и вечеря:**

|  |  |  |  |  |  |  |
| --- | --- | --- | --- | --- | --- | --- |
| **Период** | **Дни от седмицата** | **На турист в двойна стая Комфорт** | **На турист в двойна стая Екзекютив** | **На турист в Алпин Студио** | **На турист в Джуниър Суит** | **На турист в Алпин Апартамент** |
| 03.01.–06.03.21 | неделя-четвъртък | 120.00 лв. | 127.50 лв. | 140.00 лв. | 150.00 лв. | 172.50 лв. |
|  | петък-събота | 145.00 лв. | 152.50 лв. | 165.00 лв. | 175.00 лв. | 197.50 лв. |
| 07.03.-29.07.21 | неделя-четвъртък | 105.00 лв. | 115.00 лв. | 125.00 лв. | 135 лв. | 155.00 лв. |
|  | петък-събота | 125.00 лв. | 135.00 лв. | 145.00 лв. | 155.00 лв. | 175.00 лв. |
| 30.07.-06.09.21 | неделя-четвъртък | 120.00 лв. | 127.50 лв. | 140.00 лв. | 150.00 лв. | 172.50 лв. |
|  | петък-събота | 145.00 лв. | 152.50 лв. | 165.00 лв. | 175.00 лв. | 197.50 лв. |
| 07.09.-22.12.21 | неделя-четвъртък | 105.00 лв. | 115.00 лв. | 125.00 лв. | 135.00 лв. | 155.00 лв. |
|  | петък-събота | 125.00 лв. | 135.00 лв. | 145.00 лв. | 155.00 лв. | 175.00 лв. |
| **Единичнно настаняване** | * 20% от стойността на помещение при двойно настаняване | | | | | |

**Къща с 3 спални (настаняване до 6 + 3)**

|  |  |  |  |  |  |  |
| --- | --- | --- | --- | --- | --- | --- |
| **Период** | **03.01. - 29.07.2021** | | **30.07. - 06.09.2021** | | **07.09. - 22.12.2021** | |
| **Делник/ уикенд** | 630 лв. | 750 лв. | 720 лв. | 870 лв. | 630 лв. | 750 лв. |

**Максимално допустимо настаняване:**

|  |  |  |  |  |  |  |
| --- | --- | --- | --- | --- | --- | --- |
| **Ктегория помещение** | **Двойна стая Комфорт** | **Двойна стая Екзекютив** | **Алпин Студио** | **Джуниър Суит** | **Алпин Апартамент** | **Къща с 3 спални** |
| **Максимално настаняване** | 2 + 1 | 2 + 1 | 2 + 2 | 2 + 2 | 2 + 3 | 6 + 3 |

**ЗАБЕЛЕЖКА: минимален престой за уикенд е 2 нощувки!**

**\* Всички посочени цени са с ДДС и туристически данък и включват настаняване със закуска и вечеря (на блок маса), ползване на вътрешни и външни басейни, фитнес, паркинг, Wi-Fi.**

**\* Hot Springs Medical & Spa Hotel си запазва правото да променя условия, цени и др. по всяко време на годината.**

**Доплащане за допълнително настаняване:**

Дете 0-5.99 на редовно легло – безплатно

Дете 0-5.99 на допълнително легло – безплатно

Дете 6 - 11.99 на редовно легло - -25% от цена на човек при двойно настаняване

Дете 6 - 11.99 на първо допълнително легло – 60 лв.

Дете 6 - 11.99 на второ допълнително легло – 40 лв.

Възрастен / дете 12+ на първо допълн. Легло – 80 лв.

Възрастен / дете 12+ на второ допълн. Легло – 60 лв.

**\*Забележка:** доплащанията са валидни за всички типове помещения и всички сезони!

**Пакет Ваканция:** при резервирани 5+ нощувки, клиентът ползва намаление от 15%, което се прилага и на допълнителното настаняване.

\* **Забележка:** пакетите на са валидни по време на национални празници, ученически ваканции и не се комбинират с други промоционални цени и оферти.

**Пакет -10%:** при резервирани 3 или 4 нощувки се ползва намаление от 10%, което се прилага и на допълнителното настаняване.

**\* Забележка:** пакетите на са валидни по време на национални празници, ученически ваканции и не се комбинират с други промоционални цени и оферти.

**Услугите в Спа центъра включват ползването на:**

**** Вътрешни и външни минерални басейни

 Класически турски хамам

 Парна баня

 Солна стая

 Финландски сауни – 80 oC и 90oC

Санариум – Био сауна 65oC

 Иглу и леден фонтан

 Rain walk

 Тепидариум

 Лакониум

**Настаняване:** наслади се на простор, уют, натурални и топли цветове, които пренасят красотата на природата в интериора. Независимо дали ще избереш стая с вълнуваща панорамна гледка към планински върхове или към красивата и вечнозелена борова гора – атмосферата, в която ще се потопиш, ще ти позволи истински да се насладиш на почивката си.

**Характеристика на минералната вода в село Баня:** експертни изследвания сочат, че минералната вода, която извира в с. Баня, идва от дъждове, паднали тук преди хиляди години. Доказано е, че тя е напълно чиста и в нея няма никакви замърсители от съвременния свят. С уникалния си минерален състав водата в с.Баня е незаменима при лечение, профилактика и рехабилитация на заболявания на опорно-двигателния апарат, периферната нервна система и дихателните пътища.

**История на минералната вода в село Баня:** Чисти минерални извори, познати от векове!Баня е едно от най-старите села в Разложката котловина. Първите негови основатели и заселници са били траките. За това свидетелстват останките от старо тракийско селище близо до Римската баня.  
Местни легенди все още разказват и за римски легионери, които след тежки битки са идвали именно тук, за да се възстановят с помощта на лечебната минерална вода.  
В началото на IV век пр. Хр. селото попадналo под властта на Македонския цар Филип II, а по-късно и на Александър Македонски. При каптирането на топлите минерални извори при Римската баня, са намерени монети с образите на двамата владетели. Близо до Римската баня е съществувало и селище със светилище на бог Аполон, построено от македонците в чест на бога на Слънцето и топлата вода. За това свидетелства и до сега запазен камък с надпис на старогръцки език.  
Нашите предци са открили лечебната сила на водите на това магическо място. Днес ние с гордост продължаваме традицията…



**За какво е полезна минералната вода?:**

### *ОПОРНО-ДВИГАТЕЛЕН АПАРАТ:*

ДИСТРОФИЧНИ ДЕГЕНЕРАТИВНИ ЗАБОЛЯВАНИЯ НА СТАВИТЕ

ВЪЗПАЛИТЕЛНИ ЗАБОЛЯВАНИЯ НА СТАВИТЕ

УВРЕЖДАНИЯ НА МЕЖДУПРЕШЛЕННИТЕ ДИСКОВЕ

СПОНДИЛОПАТИИ И ДОРЗОПАТИИ

СЪСТОЯНИЯ СЛЕД ЕНДОПРОТЕЗИРАНЕ НА СТАВИ

ВРОДЕНИ ЛУКСАЦИИ НА ТАЗОБЕДРЕНА СТАВА

ТРАВМАТИЧНИ УВРЕЖДАНИЯ НА КОСТНО-СТАВНИЯ АПАРАТ

БОЛЕСТИ НА МЕКИТЕ ТЪКАНИ И КОНТРАКТУРИ ОТ КОЖНО-МУСКУЛЕН ПРОИЗХОД

БОЛЕСТ НА БЕХТЕРЕВ

### *ПЕРИФЕРНА НЕРВНА СИСТЕМА:*

**НЕВРИТИ

РАДИКУЛИТИ

ПАРЕЗИ И ПАРАЛИЗИ

УВРЕЖДАНИЯ НА ПЕРИФЕРНИТЕ НЕРВИ

### *ДИХАТЕЛНИ ПЪТИЩА:*

ФАРИНГИТИ / ЛАРИНГИТИ / РИНИТИ / СИНУИТИ

БРОНХИАЛНА АСТМА

БРОНХИТ

ХРОНИЧНО-ОБСТРУКТИВНА БЕЛОДРОБНА БОЛЕСТ

СЪСТОЯНИЯ СЛЕД ПНЕВМОНИЯ

**Външен басейн:** сред кристално чистия въздух и безкрайните красиви гледки те очаква едно вълшебно изживяване по всяко време на годината. Истинско удоволствие е след дългия ден по снежните писти или след разходка в планината да се потопиш в топлите минерални води на външния басейн. Релаксирай с различни атракции (пейки за подводен масаж, дюзи за подводен масаж, малки водопади).

**Вътрешен басейн:** Потопи се в топлата прегръдка на копринената минерална вода. Тя не само ще възстанови тялото ти, но и ще удължи ефекта от всяка спа терапия или бално процедура.

**Терапевтичен басейн:** разположен в медицинския център, терапевтичният басейн е специално проектиран за провеждане на аквагимнастика и хидротерапия. Спортно-възстановителните програми са чудесна комбинация от традиционна тренировка в зала и лечебните свойства на минералната вода. Тя поема по-голяма част от теглото на тялото като по този начин не натоварва ставите и костите. Съпротивлението на водата тонизира мускулите и прави работата им по-ефикасна. Аква тренировките се препоръчват като допълнение към почти всички балнео терапии.

**СПА център**: Hot Springs Medical & Spa Hotel – отличен за най-добър СПА хотел на България!

Единственият по рода си СПА център в България, който ще ти предостави петзвездно усещане за баланс и хармония на тялото, ума и душата. Влез и се потопи в едно ново дизайнерско СПА измерение, което съчетава в себе си най-новите СПА технологии с мъдростта на древните култури от различни части на света.

В термалната част на Спа зоната (сауни, парна баня, хамам, ледена стая и др.) е ограничен достъпът на деца под 14-годишна възраст. Това се прави с грижа за тяхното здраве и безопасност. На разположение на децата са минералните детски басейни, детска площадка, мини парти клуб, игрална зала.

**Уелнес център**: избрани ритуали от всички кътчета на света, където уелнес културата е традиция и начин на живот. Азиатски и африкански детайли в интериора, специално разработени терапии, иновации в света на естетиката, водеща професионална френска козметика.

## **Ресторант Камено:** единственото място, което съчетава уют и стил, впечатляващи панорамни гледки и произведения на изкуството. От вкусните домашно приготвени палачинки до Попиета от сьомга със скариди, гарнирани с шафраново ризото – в ресторант Камено ще се насладиш на изкусно приготвена екологична храна приготвена от нашите майстор готвачи. Те ще ти предложат традиционни български ястия и впечатляващи кулинарни изкушения от европейската кухня. Ресторантът е чудесно място за фирмени мероприятия, частни партита и официални приеми.

**Спа ресторант Olives:** иновативна концепция за удобството на нашите гости. Не губи ценно спа време за преобличане и официални обяди. Ресторант Olives се намира до Спа и Уелнес зоната и в непосредствена близост до басейните и балнеологичния център. Тук те очаква приятна обстановка, релаксираща музика и домашно приготвени ястия, барбекю на дървени въглища, италиански специалитети и свежи салати.

Изисквания към облеклото – бански костюми, хавлии, халати...

**Лоби бар:** уютът на приглушена светлина, съвременни класики изкусно изпълнявани на рояла, богата селекция пури и качествени напитки, домашно приготвени дизайнерски десерти и колекция чайове. Лоби барът на Хот Спрингс е идеалното място за почивка, среща, непринуден разговор.

За удобство на родителите [детският кът](https://hotsprings-spa.com/bg/kids.php) е в непосредствена близост до ресторант Камено и Лоби бара.

**Медицински център:**

Кинезитерапия

Кинезитерапията тонизира и релаксира мускулните групи в дълбочина. Тя е в основата на всички лечебни, профилактични, възстановителни и рехабилитационни програми. Модерните мануални методи имат позитивен ефект върху дейността на мускулите, ставите и гръбнака, правилното дишане, лимфната, сърдечно съдовата и периферна нервна система...

Пелоидотерапия

Ускорете възстановяването с кални апликации- един от най-древните методи на лечение с помощта на изключително ценен природен ресурс, богат на биологични и химични съставки...

Хидротерапия

Тангенторни вани за цялостен подводен масаж, вихрови масажни вани, аквагимнастика, инхалация с минерална вода или минерална вода с медикамент и релаксация в минерална вода. Хидротерапията облекчава ставните и мускулни болки, възстановява мускулната сила в увредените крайници, облекчава главоболието. Подобрява дейността на сърдечно-съдовата, нервната система, опорно-двигателния апарат, както и функцията на мастните и потните жлези...

Лечебни програми

Програми за лечение и профилактика на заболявания на Опорно-двигателния апарат, периферната нервна система и дихателната система...

## **Зимни спортове: с**амо 10 минути те делят от кабинковия лифт в Банско – най-голямата ски зона на Балканите! Спести си чакането на опашка и вземи своята ски карта тук – на Рецепцията на хотела. Ползвай безплатния ни трансфер до началната станция на лифта, така че няма нужда да се грижиш за паркиране и да губиш от ценното време за ски. Скиорната на Hot Springs Medical & Spa Hotel е оборудвана със специални нагреватели, за да може сутрин екипировката ти да е суха и готова за ползване. За перфектния завършек на всеки зимен ден те очакват горещи минерални басейни и термални зони, спа и балнео терапии, хубаво червено вино и качествена музика в уютна атмосфера, за да се възстановиш за следващия ден, пълен със снежни приключения.

**Фитнес:** вярваме, че грижата за тялото и правилното хранене е начин на живот. Не пропускай тренировката си. Не пропускай да се заредиш с позитивна енергия. Фитнесът те очаква. Просторен и свеж, оборудван с последно поколение немски уреди за кардио и силови тренировки.

## **Колоездене:**неповторимо място, заобиколено от 3 планини. Въздух, наситен с аромат на билки. Живописни натурални картини. Открий предизвикателството на планинските маршрути или просто покарай за удоволствие сред природата.

**Сред природата:** има дни, в които ти се иска да зарежеш всичко и да „хванеш гората“. Тук е идеалното място! Рила, Пирин и Родопите са около теб в цялото си величие. От леки планински пътеки, тучни ливади и вечнозелени гори до труднодостъпни върхове с впечатляващи панорамни гледки. Дори един слънчев ден е достатъчен да се заредиш с енергията на природата.



## **Винени турове:** няма да ти разказваме за безбройните легенди за виното в района. Няма как да знаем какво се е случвало през вековете, но едно е сигурно – производството на вино в района е традиция от стотици години, предавана от поколение на поколение. Запознай се и опитай виното, характерно само и единствено за уникалния местен тероар. Ще се убедиш, че винопроизводството тук е на високо световно ниво.

**Екскурзии:** ще разбереш, че не си на обикновено място, ако отделиш време да посетиш поне някои от многобройните дестинации в района. Нашият наситен с история и култура край ще те впечатли с манастири, старинни селища, светилища, емблематични природни забележителности. Добре дошъл си и в нашия Чифлик, където от първа ръка ще се научиш как по стари традиционни български методи се отглеждат напълно чисти и натурални плодове и зеленчуци. Ще се запознаеш и с нашите наистина щастливи кокошки, работливи пчели и къдрави прасета.

## **Тиймбилдинг:** гордеем се с подготовката и провеждането на празнични събития, тиймбилдинг мероприятия и корпоративни срещи. Двете елегантни конферентни зали се намират близо до основния ресторант. Оборудвани са с най-модерни аудио и видео системи, за да помогнат в успеха на всяка презентация.

**Тенис:** наслади се на любимата игра по всяко време на годината. До вечнозелената борова гора и сред чистия планински въздух те очакват два тенис корта с професионална настилка - изкуствен клей, отоплени през студените месеци.

## **Мини парти клуб:** нашите симпатични и грижовни аниматори ще се грижат за децата, за да можеш спокойно да се отдадеш на заслужена почивка. Най-малките ни гости ще могат да научават нови неща и да създават приятелства в чудесния ни Мини парти клуб.

Предназначен е за деца от 3-8 години и е безплатен за гостите на Хот Спрингс. Деца под 3 годишна възраст трябва да бъдат придружени от родител.

**Външна детска площадка "Пакостници":** прекрасно е, когато децата могат да играят необезпокоявани на чист въздух! Люлки, пързалки, катерушки и много лудории очакват малките пакостници тук.

Площадката е предназначен за деца от 3-8 години и е безплатна за гостите на Хот Спрингс. Деца под 3 годишна възраст трябва да бъдат придружени от родител.

## **Детски басейни:** с грижа за най-малките ни гости предлагаме външен и вътрешен детски басейн с топла минерална вода. Външният минерален басейн работи в летните месеци и е в близост до детска площадка Пакостници. Ще можеш спокойно да наблюдаваш децата си, докато събираш тен, наслаждавайки се на почивката си. Вътрешният минерален басейн разполага с плитка детска зона, изцяло съобразена с нуждите на децата. Професионални спасители следят за спокойствието и безопасността на всички гости.

**Използвани транспортни средства по програмата: няма - собствен транспорт.**

**Минимален брой туристи:** няма – индивидуално пътуване.

**Начин на плащане:** депозит 30% от стойността на хотелското настаняване, доплащане – 20 дни преди датата на настаняване.

**Анулационна политика:** безплатна анулация до 15 дни преди настаняването, под 15 дни стойността е 100% невъзвръщаема!

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“ АД със застрахователна полица №00088159/13062010010701 /валидна от 31.07.2020 г. до 30.07.2021 г./**

